KOMISIJOS ATASKAITA EUROPOS PARLAMENTUI IR TARYBAI ANTROSIOS KARTOS ŠENGENO INFORMACINĖS SISTEMOS (SIS II) SUKŪRIMO PAŽANGOS ATASKAITA /* KOM/2010/0633 galutinis */





[pic] | EUROPOS KOMISIJA | Briuselis, 2010.11.5 KOM(2010) 633 galutinis KOMISIJOS ATASKAITA EUROPOS PARLAMENTUI IR TARYBAI ANTROSIOS KARTOS ŠENGENO INFORMACINĖS SISTEMOS (SIS II) SUKŪRIMO PAŽANGOS ATASKAITA 2010 m. sausio mėn. – 2010 m. birželio mėn. TURINYS 1. Įvadas 3 2. Projekto įgyvendinimo pažanga 3 2.1. Apžvalginiu laikotarpiu padaryta pažanga 3 2.1.1. Įvadas 3 2.2. Pirmojo etapo bandymas 3 2.3. Pasirengimas įgyvendinti alternatyvų techninį planą 4 2.4. Pasirengimas sistemos veikimo pradžiai 5 2.5. Pasirengimas perėjimui į SIS II 6 2.6. SIS II tinklas 6 2.7. Operacijų valdymas 6 2.8. Saugumas ir duomenų apsauga 7 3. Valdymas 7 3.1. Finansinis poveikis 7 3.2. Projekto valdymas 9 3.2.1. Bendro projekto valdyba (BPV) 9 3.2.2. SISVIS komitetas (SIS II) 9 3.2.3. Planavimas ir koordinavimas nacionaliniu lygmeniu 9 3.2.4. Taryba 9 3.2.5. Europos Parlamentas 9 4. Kito ataskaitinio laikotarpio prioritetai 10 5. Išvados 10 1. ĮVADAS Šioje pažangos ataskaitoje aprašoma, koks darbas, kuriant antrosios kartos Šengeno informacinę sistemą (SIS II) ir rengiantis pereiti iš SIS 1+ į SIS II, buvo atliktas per pirmąjį 2010 m. pusmetį. Ataskaita teikiama Tarybai ir Europos Parlamentui pagal Tarybos reglamento (EB) Nr. 1104/2008 ir Tarybos sprendimo 2008/839/TVR dėl perėjimo iš Šengeno informacinės sistemos (SIS 1+) į SIS II 18 straipsnį. Ji taip pat yra bandymų pažangos ataskaita. 2. Projekto įgyvendinimo pažanga 2.1. Apžvalginiu laikotarpiu padaryta pažanga 2.1.1. Įvadas Svarbiausias šio laikotarpio elementas – projekto pirmojo etapo bandymas, numatytas 2009 m. birželio 4–5 d. Teisingumo ir vidaus reikalų (TVR) tarybos išvadose. 2009 m. lapkričio 30 d. posėdyje TVR taryba nusprendė, kad pirmojo etapo bandymas turėtų būti užbaigtas ne vėliau kaip 2010 m. sausio 29 d. Komisija, glaudžiai bendradarbiaudama su valstybėmis narėmis, priėmė priemones, kad įgyvendintų šias Tarybos išvadas. Atitinkamai per šį laikotarpį atlikti trijų pagrindinių sričių darbai: - atliktas pirmojo etapo bandymas; - pasirengta įgyvendinti galimą alternatyvų techninį planą; - patikslinti sistemos reikalavimai, kad būtų pasirengta sistemos veikimo pradžiai. 2.2. Pirmojo etapo bandymas Pirmojo etapo bandymas pirmą kartą atliktas 2010 m. sausio 21–24 d. laikantis bandymo sąlygų ir techninių parametrų, dėl kurių prieš bandymus vyko diskusijos ir susitarta su valstybėmis narėmis. Nors pirmas 25 valandas centrinė sistema veikė palyginti stabiliai, per likusias 47 valandas iškilo didelių problemų. Komisijos pasamdytas kokybės užtikrinimo rangovas ir valstybių narių įgaliotas išorės rangovas atliko bandymo rezultatų išsamią techninę analizę. Kaip įvardyta 2009 m. birželio mėn. Tarybos išvadose, etapo bandymų rezultatus turi įvertinti ir patvirtinti Komisija kartu su Bendro projekto valdyba (BPV) ir SIS II darbo grupe. Po išsamios techninės analizės, rezultatų vertinimo ir patvirtinimo didžioji dalis valstybių narių techninių specialistų iš BPV ir SIS II darbo grupės padarė išvadą, kad bandymai nedavė rezultatų. Komisija atsižvelgė į šį patarimą ir pradėjo pakartotinį bandymą, remdamasi 2009 m. Tarybos išvadomis, pagal kurias „visi bandymai, dėl kurių nuspręsta, kad jie nedavė rezultatų, kartojami tol, kol negaunamas teigiamas arba neigiamas rezultatas“. Pakartotinis etapo bandymas atliktas 2010 m. kovo 2–5 d. Dauguma valstybių narių (13 iš 16 susijusių specialistų institucijų) padarė išvadą, kad per pakartotinį bandymą „gautas teigiamas rezultatas“. Šis bandymas buvo labai didelės apimties: per 72 jo valandas atlikta 860 180 operacijų, susijusių su perspėjimo sukūrimu, atnaujinimu ar ištrynimu, kiekviena iš jų įvykdyta per susitarime dėl paslaugų lygio nustatytas tris minutes. Iš 26 844 897 užklausų, išsiųstų per 72 valandų apkrovinį bandymą, į 26 834 528 (99,96 proc.) centrinė sistema atsakė per susitarime dėl paslaugų lygio nustatytą vieną sekundę (į daugumą likusių užklausų atsakyta per mažiau nei tris sekundes). Visas gautas žinutes (sukūrimo, atnaujinimo ir ištrynimo žinutes ir užklausas) centrinė sistema nustatė teisingai. Per bandymą paaiškėjo, kad centrinė sistema per sekundę susidoroja su vidutiniškai 100 standartinių užklausų ir 3,3 sukūrimo, atnaujinimo ir ištrynimo operacijų. Komisija pastebėjo, kad per visą pirmojo etapo laikotarpį vykdant etapo bandymą bendradarbiavimas su valstybių narių specialistais Bendro projekto valdyboje iš esmės buvo labai naudingas. Komisija paskelbė apie sėkmingus pirmojo etapo bandymo rezultatus ir suteikė papildomos informacijos Tarybos svarstymams, 2010 m. balandžio 12 d. pateikusi Antrosios kartos Šengeno informacinės sistemos (SIS II) kūrimo finansinių ir sutarties aspektų ataskaitą[1]. Atitinkamai 2010 m. balandžio 23 d. TVR taryba nusprendė, kad SIS II kūrimas bus tęsiamas remiantis dabartiniu SIS II projektu, ir 2010 m. birželio 3–4 d. posėdyje paragino Komisiją jai pateikti išsamų bendrą SIS II veikimo pradžios tvarkaraštį. Tai reikės patvirtinti nustatant privalomą bendrą tvarkaraštį, pageidautina iki 2010 m. birželio mėn. pabaigos, bet ne vėliau kaip 2010 m. spalio 7–8 d. Tarybos posėdyje. 2010 m. birželio 3–4 d. Komisija TVR tarybai pateikė SIS II veikimo pradžios aukšto lygio tvarkaraštį, jį TVR taryba turi patvirtinti spalio mėn. Šiame tvarkaraštyje nustatyta planuojama sistemos veikimo pradžios data – 2013 m. pirmasis ketvirtis. Europos Parlamentas taip pat nuolat ir laikantis skaidrumo principo informuotas apie pirmojo etapo bandymo pažangą ir rezultatus. 2.3. Pasirengimas įgyvendinti alternatyvų techninį planą Siekiant pasirengti galimam perėjimui prie alternatyvaus techninio SIS II funkcijų įgyvendinimo plano, jeigu būtų nuspręsta, kad vienas iš etapų buvo nesėkmingas, vykdytos dvišalės Komisijos ir Prancūzijos diskusijos dėl galimo įgaliojimo susitarimo dėl alternatyvaus SIS II sukūrimo plano įgyvendinimo (SIS 1+ RE). 2009 m. birželio ir lapkričio mėn. Tarybos išvadose nustatyta, kad tuo atveju, jei po etapo bandymų paaiškės, kad sistema neatitinka reikalavimų, Taryba, remdamasi išsamia finansine ir sutarties informacija, turės per du mėnesius nuspręsti, ar paraginti Komisiją sustabdyti dabartinį SIS II projektą ir tęsti SIS II kūrimą pagal alternatyvų techninį planą. Prancūzijos administracija pabrėžė, kad sutartis, dėl kurios derėtasi, dėl pasenusių dabartinės SIS 1+ komponentų pakeitimo (ir kuri galėtų būti taikoma SIS 1+ RE) neturėtų būti naudojama ilgiau nei iki 2010 m. rugsėjo mėn. Taigi, jeigu po pirmojo etapo bandymo nebūtų pradėta taikyti nenumatytų atvejų plano, pradėjus antrojo etapo bandymą nebūtų jokio nenumatytų atvejų plano. Ši pastaba įrašyta į 2010 m. balandžio mėn. TVR tarybos išvadas. Norint Prancūzijai suteikti bet kokį įgaliojimą, buvo būtina priimti teisės aktų pasiūlymus iš dalies pakeisti perėjimo į SIS II teisės aktus ir taip užtikrinti reikiamą teisinį lankstumą, jeigu SIS II būtų kuriama pagal alternatyvų techninį planą. Tai pasiekta 2010 m. birželio 3 d. priėmus du Tarybos reglamentus, įsigaliojusius 2010 m. birželio 25 d.[2] Jais remdamosi Komisija ir Prancūzija toliau siekia ir yra įsipareigojusios nustatyti reikiamą sutartimi grindžiamą tvarką, kad užtikrintų antrojo etapo bandymo nenumatytų atvejų planą. 2.4. Pasirengimas sistemos veikimo pradžiai Reikalavimai buvo tikslinami visų pirma siekiant nustatyti tokius reikalavimus, kad projektas nebūtų vykdomas remiantis nuolat didėjančiais poreikiais. Pagrindinis klausimas yra sistemos pajėgumas. Pirminėse specifikacijose numatyta valdyti 15 mln. įrašų, kurių ilgainiui padaugės iki 22 mln. Dėl padidėjusio SIS naudojančių valstybių narių skaičiaus ir intensyvaus kompetentingų institucijų naudojimosi sistema nacionaliniu lygiu 2010 m. sausio mėn. dabartinėje sistemoje buvo sukaupta per 31 mln. perspėjimų. Kelių praktinių seminarų dalyviai pritarė, kad tikėtina, jog apytikris SIS II dydis jai pradėjus veikti bus 52 mln. perspėjimų. Atitinkamai sutarta, kad sistemos pajėgumas jai pradėjus veikti turėtų būti 70 mln. įspėjimų ir kad reikėtų išbandyti, ar SIS II pajėgtų atlaikyti 100 mln. įspėjimų neatliekant jokių techninių pakeitimų. Tokio esminio nukrypimo nuo pirminių specifikacijų pasekmės aptartos atsižvelgiant į priimtinus, į verslą orientuotus veiksmingumo rodiklius, kiek tai susiję su užklausomis sistemoje ir operacijomis, kurios apima perspėjimų kūrimą, atnaujinimą ir ištrynimą. Be to, buvo tiriama, ar centrinė SIS II sugebėtų atlaikyti didesnį pralaidumą, ir pateikta pasiūlymų. Tolesnės diskusijos buvo skirtos galutinių naudotojų prioritetams perėjus nuo centrinės stoties prie atsarginės centrinės stoties, jei kiltų didelė problema pagrindinėje centrinės SIS II laikymo vietoje. Dalyviai vėl įvardijo sprendimus, išdėstytus susitarimuose dėl paslaugų lygio. Po intensyvių su reikalavimais susijusių darbų gegužės 26 d. SISVIS komitetas galėjo įvertinti atnaujintus sistemos reikalavimus ir bendro SIS II tvarkaraščio planą. Pasiūlyta nauja SIS II veikimo pradžios data – 2013 m. pirmasis ketvirtis. Komisija apie naują tvarkaraštį Tarybai pranešė per 2010 m. birželio 3–4 d. TVR tarybos posėdį. Remiantis bendruoju tvarkaraščiu į pasiūlymą iš dalies pakeisti perėjimą iš SIS 1+ į SIS II reglamentuojančius teisės aktus (perėjimo į SIS II teisės aktus) įrašyta nauja jo galiojimo pabaigos data (2013 m. kovo 31 d.). Kalbant apie biudžeto įvertį, Komisija Tarybai nurodė ketinanti neviršyti dabartinei finansinei perspektyvai (2007–2013 m.) patvirtintame SIS II biudžete numatytų išlaidų. Komisija turi gauti likusias ir galutines sutartimis numatytas lėšas, kurios būtinos siekiant užtikrinti, kad sistema pradėtų veikti. Svarbu pažymėti, kad šiuo reikalavimų patikslinimo procesu nebuvo pakeisti esminiai įsipareigojimai, tiesiogiai nustatyti SIS II teisės aktais. 2.5. Pasirengimas perėjimui į SIS II Tarybos reglamente[3] ir Tarybos sprendime[4], kuriais reglamentuojamas perėjimas iš SIS 1+ į SIS II (toliau – perėjimo į SIS II teisės aktai), nustatomos Komisijos ir valstybių narių užduotys ir atsakomybė, susijusios su pasirengimu perėjimui į SIS II, įskaitant tolesnį SIS II kūrimą ir jos bandymus. Kadangi šiuose teisės aktuose nustatyta, kad jie netenka galios 2010 m. birželio 30 d., Komisija pateikė pasiūlymus iš dalies pakeisti šiuos teisės aktus, visų pirma siekdama pratęsti duomenų perkėlimo iš SIS 1+ į SIS II terminą. Todėl 2010 m. birželio 3 d. priimtas Tarybos reglamentas Nr. 541/2010[5], kuriuo iš dalies keičiamas Reglamentas (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II), ir Tarybos reglamentas (ES) Nr. 542/2010[6], kuriuo iš dalies keičiamas Sprendimas 2008/839/TVR tuo pačiu klausimu. Atsižvelgiant į 2009 m. birželio 4–5 d. TVR tarybos išvadas, šiais abiem reglamentais: - įtvirtintas oficialus statusas BPV; - užtikrintas teisinis lankstumas alternatyviam techniniam planui; - nustatyta, kad perėjimo į SIS II teisės aktai „netenka galios dieną, kurią turi nustatyti Taryba, <...> ir bet kuriuo atveju ne vėliau kaip 2013 m. kovo 31 d. arba, jeigu būtų pasirinktas alternatyvus techninis scenarijus, 2013 m. gruodžio 31 d.“ 2.6. SIS II tinklas SIS II projekte numatyta sukurti tolimojo ryšio tinklą, atitinkantį prieinamumo, saugumo, geografinės aprėpties ir paslaugų lygio reikalavimus nacionalinių ir centrinių sistemų tarpusavio ryšiui užtikrinti. Gegužės mėn. pabaigoje Komisija priėmė sprendimą laikinai sustabdyti atsargines vietines nacionalines sąsajas. Šios atsarginės stotys neprivalomos. Atsižvelgiant į projekto naujo tvarkaraščio projektą, būtų galima sutaupyti, sumažinus su tinklu susijusias išlaidas. Valstybėms narėms buvo pranešta apie šį žingsnį. Stotys vėliau bus vėl aktyvuotos, prieš sistemai pradedant veikti. Per ataskaitinį laikotarpį sėkmingai, laiku ir neviršijus skirto biudžeto sukurtos Bulgarijos sąsajos su SIS II s-TESTA tinklu. 2.7. Operacijų valdymas Per pereinamąjį etapą, kol pradės veikti SIS II ir bus įsteigta didelio masto informacinių technologijų sistemų teisingumo, laisvės ir saugumo srityje, įskaitant SIS II, ilgalaikio operacijų valdymo agentūra, už SIS II operacijų valdymą bus atsakinga Komisija. Jau beveik pasirengta dvejiems metams pratęsti sutartį su Prancūzijos institucijomis dėl infrastruktūros ir patalpų[7]. Remdamosi paslaugų sutartimis dėl įdarbinimo ir mokymo Prancūzijos institucijos priėmė darbuotojų Komisijos sukurtoms sistemoms valdyti. Svarbiausias prioritetas – užbaigti derybas su Prancūzija dėl sutarčių sistemos, kuri apimtų operacijų valdymo užduotis pereinamuoju etapu. Tolesnis prioritetas – susitarti su Prancūzija dėl įgaliojimo susitarimų toliau kurti sistemą remiantis SIS 1+ RE planu, jei tokio plano prireiktų. Pirminiai pasiūlymai dėl teisės aktų, kuriais būtų įsteigta IT agentūra[8], 2010 m. kovo mėn. pakeisti peržiūrėtu reglamento pasiūlymu[9], atsižvelgiant į Lisabonos sutartimi padarytus pakeitimus. Derybos dėl šių pasiūlymų dabar vyksta Tarybos ir Europos Parlamento parengiamuosiuose organuose ir juos planuojama priimti iki 2010 m. pabaigos. 2.8. Saugumas ir duomenų apsauga Atsižvelgdama į kai kurių valstybių narių iškeltus klausimus, Komisija atliko tyrimą dėl prieigos prie nešifruotų duomenų, kuri galima tik saugioje tinklo operacinio centro aplinkoje Bratislavoje. Buvo numatyti keli planai ir dėl jų konsultuotasi su valstybėmis narėmis. Viena iš galimybių buvo antras šifravimo sluoksnis, taip pat papildomos organizacinės priemonės. Valstybės narės nepasiekė bendro susitarimo dėl tinkamiausio plano. Pastebėta, kad antro šifravimo sluoksnio kūrimas būtų brangus ir užimtų daug laiko. Be to, reikėtų įvertinti galimą poveikį tinklo stabilumui ir veikimui. Komisija surengė du valstybių narių specialistų vizitus į tinklo operacinį centrą. Specialistai teigiamai įvertino centro vidaus organizaciją ir saugumą ir pateikė rekomendacijų. Komisija atidžiai stebės šių rekomendacijų įgyvendinimą ir prireikus surengs tolesnes konsultacijas. 2010 m. gegužės 4 d. Komisija priėmė SIS II saugumo planą, skirtą SIS II saugumui pereinamuoju laikotarpiu, kol bus įsteigta IT agentūra, užtikrinti[10]. 3. Valdymas 3.1. Finansinis poveikis Iki ataskaitinio laikotarpio pabaigos Komisijos bendri biudžeto įsipareigojimai SIS II projektui nuo 2002 m. buvo 93 987 003 EUR. Sudarytos sutartys dėl įgyvendinamumo tyrimų, centrinės SIS II sukūrimo, aptarnavimo ir kokybės užtikrinimo, SIS II tinklo, pasirengimo operacijų valdymui Strasbūre, saugumo, pasirengimo biometrinių duomenų srityje ir ryšių. Iš šios sumos 55 574 168 EUR faktiškai išmokėta 2002 m. – 2010 m. birželio pabaigoje. Daugiausia išlaidų skirta kūrimui (26 500 816 EUR), tinklui (16 012 711 EUR), aptarnavimui ir kokybės užtikrinimui (7 192 480 EUR). Susitarus dėl valstybių narių galutinių sistemos veiklos reikalavimų, Komisija pradeda derybas su pagrindiniu už sistemos sukūrimą atsakingu rangovu, kad būtų tiksliai apskaičiuotos papildomų darbų, reikalingų projektui užbaigti ir atitinkamoms sutartims parengti, išlaidos. Tai leistų parengti išsamų biudžetą, aprėpiantį laikotarpį iki sistemos veikimo pradžios, kuris bus pateiktas TVR tarybai vėliausiai iki 2010 m. spalio mėn. Biudžeto vykdymas | 2002 m. – 2010 m. birželio mėn. | 2010 m. sausio mėn. – birželio mėn. | Įsipareigojimai | Mokėjimai | Įsipareigojimai | Mokėjimai | Kūrimas | 43 175 733 | 26 500 816 | 0 | 2 240 213 | Aptarnavimas ir kokybės užtikrinimas | 9 399 894 | 7 192 480 | 722 836 | 900 547 | Tinklas | 32 375 954 | 16 012 711 | 5 421 281 | 1 413 447 | Pasirengimas operacijų valdymui | 6 124 038 | 4 528 421 | 40 425 | 709 493 | Saugumas | 869 275 | 217 712 | 0 | 73 803 | Tyrimai ir (arba) konsultacijos | 940 481 | 921 611 | 20 650 | 26 516 | Informacijos kampanija | 33 373 | 33 373 | 0 | 0 | Specialistų komandiruočių išlaidos | 1 053 380 | 152 171 | 77 930 | 39 640 | Kitos | 14 874 | 14 874 | 0 | 0 | IŠ VISO: | 93 987 003 | 55 574 168 | 6 283 122 | 5 403 657 | Šioje ataskaitoje nagrinėjamu laikotarpiu pagrindiniam už sistemos sukūrimą atsakingam rangovui skirta 390 000 EUR bauda už iki 2008 m. gruodžio mėn. neatliktus SIS II sistemos veikimo bandymus buvo įskaičiuota į mokėjimus už kitas užduotis. 3.2. Projekto valdymas 3.2.1. Bendro projekto valdyba (BPV) Vienas pagrindinių šio laikotarpio ypatumų – BPV įtvirtinta partnerystė. BPV statusas oficialiai įtvirtintas 2010 m. birželio 3 d. priimtais ir 2010 m. birželio 25 d. įsigaliojusiais dviem Tarybos reglamentais dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II). Šiuo ataskaitiniu laikotarpiu įvyko 21 neformalios BPV sudėties posėdis. 3.2.2. SISVIS komitetas (SIS II) Kuriant SIS II Komisijai padeda SISVIS komitetas. 2010 m. sausio – birželio mėn. įvyko penki SISVIS komiteto posėdžiai SIS II klausimais. Be reguliariai rengiamų SISVIS komiteto posėdžių, vyksta komiteto darbo grupių posėdžiai ir praktiniai seminarai, kuriuose dalyvauja valstybių narių specialistai ir kuriuose aptariami išsamūs techniniai klausimai. Paprastai šiuose posėdžiuose sprendžiami su konkrečiomis projekto užduotimis susiję klausimai: - Bandymų patariamoji grupė SISVIS komitetui teikia nuomonę bandymų organizavimo, įgyvendinimo ir rezultatų aiškinimo klausimais. Šiuo ataskaitiniu laikotarpiu įvyko septyni šios grupės posėdžiai. - Keitinių valdymo komitetas konsultuoja problemų, apie kurias pranešta, klasifikavimo, kvalifikavimo ir jų sprendimo galimo poveikio klausimais. Ataskaitiniu laikotarpiu įvyko šeši šios darbo grupės, kuri, be kita ko, teikia ataskaitas SISVIS komitetui, posėdžiai. - Per šį laikotarpį surengti du perėjimo į SIS II praktiniai seminarai, kurių tikslas – konsultuoti SISVIS komitetą ir tęsti veiklą šioje itin svarbioje srityje. 3.2.3. Planavimas ir koordinavimas nacionaliniu lygmeniu Darbo grupė, kurią sudaro valstybių narių ir sistemos naudotojų nacionalinių projektų vadovai, veikia SISVIS komitete. Šių nacionalinių projektų vadovų posėdžių tikslas – spręsti išsamaus planavimo, rizikos ir veiklos, vykdomos tiek centrinio, tiek nacionalinių projektų lygmenimis, klausimus. Šiuo ataskaitiniu laikotarpiu įvyko keturi nacionalinių projektų vadovų posėdžiai. 3.2.4. Taryba Komisija dalyvauja Tarybos parengiamųjų organų, atsakingų už Šengeno informacinę sistemą, posėdžiuose ir kiekviename Ministrų Tarybos posėdyje, į kurio darbotvarkę įtraukta SIS II. Posėdžiuose Komisija pateikė žodinius pranešimus apie dabartinę SIS II projekto padėtį, susijusią riziką ir numatytus tolesnius veiksmus. 3.2.5. Europos Parlamentas Europos Parlamentas atidžiai stebėjo per šį laikotarpį vykusius procesus. Tikėtina, kad Biudžeto komiteto siūlymai „laukiant sėkmingų bandymų rezultatų bei išsamios audito ataskaitos laikyti lėšas, skirtas pereiti prie SIS II, rezerve“ bus toliau svarstomi per 2011 m. biudžeto procedūrą. Komisija nuolat informavo Europos Parlamentą apie dabartinę SIS II projekto padėtį: nuolat rengti dvišaliai susitikimai su EP nariais, po kiekvieno 2010 m. pirmąjį pusmetį vykusio TVR tarybos posėdžio Komisijos narė Cecilia Malmström siuntė raštus Europos Parlamento LIBE komiteto pirmininkui (ir pranešėjams). Gegužės 10 d. LIBE komitetas supažindintas su dabartine SIS II projekto padėtimi. Galiausiai Komisija atsakė į du Europos Parlamento užduotus su SIS II susijusius klausimus. 4. KITO ATASKAITINIO LAIKOTARPIO PRIORITETAI - užbaigti derybas su pagrindiniu už sistemos sukūrimą atsakingu rangovu, kad būtų užtikrinta, jog patikslinti reikalavimai būtų įtraukti į sutartis; - vėliausiai iki spalio mėn. vyksiančio TVR Tarybos posėdžio parengti išsamų bendrą tvarkaraštį ir išsamų projekto užbaigimo biudžetą (atsižvelgiant į pirmiau nurodytas derybas dėl sutarties); - įgyvendinti galutinius sistemos veikimo pradžios reikalavimus, dėl kurių susitarė valstybės narės; - parengti patikslintų reikalavimų bandymo kampaniją; - pasirengti sistemos veikimo pradžiai; - tęsti pasirengimo operacijų valdymui darbus, įskaitant tolesnius veiksmus po derybų dėl IT agentūros priemonių rinkinio ir vidaus darbus rengiantis šios agentūros steigimui. 5. Išvados Šiuo ataskaitiniu laikotarpiu dėl įvairių svarbių įvykių projekto įgyvendinimas vyko tinkama linkme. Vienas iš svarbiausių įvykių – sėkmingai užbaigtas pirmojo etapo bandymas ir dėl to padaryta pažanga daugelyje sričių, taip pat balandžio 23 d. posėdžiavusios TVR tarybos patvirtinimas, kad SIS II ir toliau bus kuriama pagal dabartinį SIS II projektą. Visa tai patvirtinta birželio 3 d. priimtais dviem reglamentais, kuriais keičiamas sistemos veikimo pradžios terminas. Be to, padaryta pažanga sprendžiant kai kuriuos įsisenėjusius klausimus, pvz., duomenų, patenkančių į tinklo operacinį centrą, saugumas. Apsilankę šiame centre valstybių narių specialistai įsitikino, kad taikomos plataus masto rizikos mažinimo priemonės. Be to, Taryba paragino Komisiją ir valstybes nares sparčiai užbaigti rengti SIS II veikimo pradžiai taikomus sistemos reikalavimus. Šiuo ataskaitiniu laikotarpiu vyko Komisijos ir valstybių narių specialistų intensyvus ir našus bendradarbiavimas konstruktyvioje atmosferoje, kurio rezultatas – patikslinti sistemos veiklos pradžios reikalavimai. Daugelis išsamių diskusijų vyko Bendro projekto valdyboje, kurios statutas oficialiai įtvirtintas pirmiau minėtuose dviejuose reglamentuose. Tikimasi, kad atnaujinus reikalavimus bus paspartinti SIS II veikimo pradžiai reikalingi veiksmai, įskaitant antrojo etapo bandymo įtraukimą į bandymų, nustatytų siekiant racionalizuoti SIS II projekto plėtojimą, grupę. TVR taryba taip pat paprašė pateikti naują išsamų tvarkaraštį ir išsamaus biudžeto įvertį. Birželio mėn. Tarybos posėdyje Komisija nurodė, kad per vasarą bus išsamiai deramasi su pagrindiniu už sistemos sukūrimą atsakingu rangovu, kad patikslinti reikalavimai būtų įtraukti į projekto sutartį. Tikėtina, kad šių derybų rezultatai bus aptarti 2010 m. spalio mėn. vyksiančiame TVR tarybos posėdyje. I priedas SISVIS komiteto (SIS II) ir darbo grupės posėdžiai a) Ataskaitiniu laikotarpiu vykę posėdžiai 2010 M. SAUSIO MĖN. | 14 | Keitinių valdymo komitetas | 5, 14, 21, 28 | SIS II bendro projekto valdyba | 7, 14, 21 | Bandymų patariamoji grupė | 2010 M. VASARIO MĖN. | 2, 11, 23, 26 | SIS II bendro projekto valdyba | 24 | Nacionalinių projektų vadovų posėdis | 25 | Keitinių valdymo komitetas | 24 | SISVIS komitetas (SIS II techniniai aspektai) | 20 | SISVIS komitetas (SIRENE) | 4, 25 | Bandymų patariamoji grupė | 2010 M. KOVO MĖN. | 3, 10, 23, 25 | SIS II bendro projekto valdyba | 24 | Nacionalinių projektų vadovų posėdis | 24 | SISVIS komitetas (SIS II techniniai aspektai) | 4, 11 | Bandymų patariamoji grupė | 2010 M. BALANDŽIO MĖN. | 6, 21 | SIS II bendro projekto valdyba | 14 | SISVIS komitetas (SIS II techniniai aspektai) | 28 | Keitinių valdymo komitetas | 2010 M. GEGUŽĖS MĖN. | 12, 18, 25 | SIS II bendro projekto valdyba | 26 | SISVIS komitetas (SIS II techniniai aspektai) | 26 | Nacionalinių projektų vadovų posėdis | 25/25 | Perėjimo į SIS II praktinis seminaras / Keitinių valdymo komitetas | 2010 M. BIRŽELIO MĖN. | 2, 9, 15, 23 | SIS II bendro projekto valdyba | 26 | Keitinių valdymo komitetas / Perėjimo į SIS II praktinis seminaras | b) Suplanuoti kito ataskaitinio laikotarpio posėdžiai 2010 M. LIEPOS MĖN. | 6, 14, 28 | SIS II bendro projekto valdyba | 15 | Keitinių valdymo komitetas | 15 | Nacionalinių projektų vadovų posėdis | 15 | SISVIS komitetas (SIS II techniniai aspektai) | 1,8, 15, 22, 29 | Bandymų patariamoji grupė | 2010 M. RUGPJŪTIS | 4, 11, 18, 25 | SIS II bendro projekto valdyba | 05, 12, 19, 26 | Bandymų patariamoji grupė | 2010 M. RUGSĖJO MĖN. | 1, 8, 15, 22, 29 | SIS II bendro projekto valdyba | 22 | SISVIS komitetas (SIS II techniniai aspektai) | 22 | Nacionalinių projektų vadovų posėdis | 23 | Keitinių valdymo komitetas | 2, 9, 16, 23, 30 | Bandymų patariamoji grupė | 2010 M. SPALIO MĖN. | 21 | Keitinių valdymo komitetas | 20 | Nacionalinių projektų vadovų posėdis | 20 | SISVIS komitetas (SIS II techniniai aspektai) | 27 | SISVIS komitetas (SIRENE) | 7, 14, 21, 28 | Bandymų patariamoji grupė | 6, 13, 20, 27 | SIS II bendro projekto valdyba | 2010 M. LAPKRIČIO MĖN. | 3, 10, 17, 24 | SIS II bendro projekto valdyba | 18 | Nacionalinių projektų vadovų posėdis | 18 | SISVIS komitetas (SIS II techniniai aspektai) | 17 | Keitinių valdymo komitetas / Perėjimo į SIS II praktinis seminaras | 4, 11, 18, 25 | Bandymų patariamoji grupė | 2010 M. GRUODŽIO MĖN. | 1,8, 15, 22 | SIS II bendro projekto valdyba | 16 | Nacionalinių projektų vadovų posėdis | 16 | SISVIS komitetas (SIS II techniniai aspektai) | 14 | Perėjimo į SIS II praktinis seminaras / Keitinių valdymo komitetas | 2, 9, 16 | Bandymų patariamoji grupė | [1] Komisijos tarnybų darbinis dokumentas. Antrosios kartos Šengeno informacinės sistemos (SIS II) kūrimo finansinių ir sutarties aspektų ataskaita, Briuselis, SEC(2010) 436. [2] Tarybos reglamentas (ES) Nr. 541/2010, kuriuo iš dalies keičiamas Reglamentas (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II), ir Tarybos reglamentas (ES) Nr. 542/2010, kuriuo iš dalies keičiamas Sprendimas 2008/839/TVR tuo pačiu klausimu. [3] 2008 m. spalio 24 d. Tarybos reglamentas (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II), OL L 299, 2008 11 8, p. 1. [4] 2008 m. spalio 24 d. Tarybos sprendimas 2008/839/TVR dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II), OL L 299, 2008 11 8, p. 43. [5] OL L 155, 2010 6 22, p. 19. [6] OL L 155, 2010 6 22, p. 23. [7] SIS II ir VIS sistemų fizinė buvimo vieta – Strasbūre, o atsarginė stotis yra netoli Zalcburgo Austrijoje. Atsižvelgdama į SIS II teisės aktus, prieš šį ataskaitinį laikotarpį Komisija jau sudarė paslaugų sutartis dėl infrastruktūros, įdarbinimo ir mokymo, kad galėtų įgalioti Prancūzijos institucijas vykdyti operacijų valdymo užduotis. [8] Komisija priėmė 2009 m. birželio 24 d. [9] Europos Parlamento ir Tarybos reglamento pasiūlymas (COM(2010) 93 galutinis, 2010 3 19). [10] 2010 m. gegužės 4 d. Komisijos sprendimas dėl Centrinės SIS II ir Ryšių infrastruktūros saugumo plano (2010/261/ES).